section_heading: Događaji u kući
paragraph_text: Nakon nešto manje od mjesec dana boravka u kući, Hrvoje je kuću napustio svojom voljom, a Big Brother je stanarima objavio svoju novu odluku: svakog će ponedjeljka dobivati vijest koja može biti istinita i lažna. Prva je vijest bila da stanarima u petak dolaze nova dva stanara: jedan kao zamjena za Hrvoja, a drugi kao zamjena za jednog od njih. Stanari su kroz tjedan morali Big Brotheru navesti svoje razloge zbog kojih bi baš oni trebali ostati, odnosno zašto bi netko drugi trebao napustiti kuću. U petak su saznali da nitko niti ulazi, ni izlazi iz kuće.